Auļukalna ezers

Auļukalna ezers (arī Vaiveles ezers)LĢIA Vietvārdu datubāze ir ūdenstilpe Smiltenes novada Drustu pagastā.ezeri.lv Izvietojies pagasta rietumu daļā dienvidos no autoceļa V300. Garena, ziemeļu—dienvidu virzienā izstiepta, līkumota ezerdobe, krasti zemi, lēzeni, dibens — dūņains, smilšains. Ietek Stādiņupīte un vairāki grāvji, iztek Kalnupīte uz Pērļupi. Ezerā mīt līdaka, asaris, rauda, karūsa, līnis, rudulis.

Ezera ziemeļu krastā atrodas Auļukalna ciems, ir peldvieta. 

 Ezermītne 
Ezera austrumu daļā ir hidroarheoloģisku atradumu vieta — klāstu ezermītne.

 Teika 
Par ezera rašanos vēsta 1880. gadā pierakstīta latviešu tautas teika (LFK 1400, 12254), kur minēta Vaiveles ezera nolaišanās netālu no Auļukalna valsts nama, muižas laidaru un ganību vietā. Lopi ta paspēti pārdzīt mājās, bet divi auni bijuši aizņemti ar badīšanos un vēlāk vēl ezera dzelmē manīti, arī atsevišķas mājas. Laidara vārti arī savulaik esot malā izvilkti.DRUSTOS DAUDZ NEPARASTA  "Druva", 2007. gada 20. marts, 24. aprīlis. 

 Atsauces 

Kategorija:Smiltenes novada ezeri
Kategorija:Drustu pagasts